യെദ്യൂരപ്പയ്ക്ക് ശേഷം ഇനി ആര്? രാഷ്ട്രീയ കണ്ണുകള് കര്ണാടകയിലേക്ക് ഉറ്റുനോക്കുമ്ബോള് യെദ്യൂരപ്പയുടെ രാജിയെ തുടര്ന്ന് ആരാകും അടുത്ത മുഖ്യമന്ത്രിയെന്ന ആകാംക്ഷയില് കര്ണാടക രാഷ്ട്രീയം. ബി ജെ പി കേന്ദ്രനിരീക്ഷകരായ കേന്ദ്രമന്ത്രി ധര്മേന്ദ്ര പ്രധാന്, മുതിര്ന്ന നേതാവ് അരുണ് സിംഗ് എന്നിവര് സംസ്ഥാന നേതാക്കളുമായി കൂടിയാലോചന നടത്തി റിപ്പോര്ട്ട് സമര്പ്പിച്ച ശേഷം പുതിയ മുഖ്യമന്ത്രിയെ പ്രഖ്യാപിക്കും. പുതിയ മുഖ്യമന്ത്രി അധികാരമേല്ക്കുന്നത് വരെ കാവല് മുഖ്യമന്ത്രി ആയി യെദ്യൂരപ്പ തുടരും. ദിവസങ്ങള് നീണ്ട അഭ്യൂഹങ്ങള്ക്കും ഗ്രൂപ്പ് തര്ക്കങ്ങള്ക്ക് ശേഷമാണ് കര്ണാടക മുഖ്യമന്ത്രി സ്ഥാനം ബി.എസ് യെദ്യൂരപ്പ ഇന്നലെ രാജിവെച്ചത്. യദ്യൂരപ്പയുടെ രാജി നേരത്തെ ആവശ്യപ്പെട്ട ബിജെപി കേന്ദ്ര നേതൃത്വം എന്നാല് ആരാകും അടുത്ത മുഖ്യമന്ത്രിയെന്ന സൂചന നല്കിയിട്ടില്ല. പിന്ഗാമിയെ സംബന്ധിച്ച് യെദ്യൂരപ്പയും പ്രതികരിച്ചിട്ടില്ല. 2023ലെ നിയമസഭ തെരഞ്ഞെടുപ്പ് കൂടി ലക്ഷ്യമിട്ടുകൊണ്ടാകും പുതിയ മുഖ്യമന്ത്രിയെ നിശ്ചയിക്കുക. പ്രധാന വോട്ട് ബാങ്കായ ലിംഗായത്ത് സമുദായത്തില് നിന്നുള്ള പ്രതിനിധികള്ക്കാണ് കൂടുതല് സാധ്യത. ധര്വാട് വെസ്റ്റ് എം എല് എ അരവിന്ദ് ബെല്ലാഡ്, വിജയപുര എം എല് എ ബസനഗൗഡ പാട്ടീല് യത്നാല്, മൈന്ജിയോളജി മന്ത്രി മുരുഗേഷ് ആര്. നിരാനി, ബസവരാജ് ബൊമ്മൈ എന്നിവരാണ് ലിംഗായത്ത് സമുദായത്തില് നിന്നും സാധ്യത കല്പ്പിക്കപ്പെടുന്നവര് . ബ്രാഹ്മണ സമുദായാംഗമായ പ്രഹ്ലാദ് ജോഷി, വൊക്കലിംഗ സമുദായാംഗ സിടി രവി എന്നിവര്ക്ക് പുറമെ ബിഎല് സന്തോഷ്, അശ്വന്ത് നാരായണ്, ലക്ഷ്മണ സാവദി തുടങ്ങിയവരുടെ പേരുകളും ഉയര്ന്ന് കേള്ക്കുന്നുണ്ട്. യെദ്യൂരപ്പയുടെ മക്കളായ വിജയേന്ദ്രയയ്ക്കും രാഘവേന്ദ്രയ്ക്കും ഉചിതമായ പദവി ലഭിക്കുമെന്നുമാണ് വിവരം. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.